മലയാളികളുടെ പ്രിയനടി അനു സിത്താരക്ക് ഇന്ന് ജന്മദിനം മലയാളികളുടെ പ്രിയനടി അനു സിത്താരക്ക് ഇന്ന് ജന്മദിനം. സര്ക്കാര് ജീവനക്കാരനും, നാടകപ്രവര്ത്തകനുമായ അബ്ദുള് സലാമിന്റെയും നര്ത്തകിയായ രേണുകയുടെയും മകളായി വയനാട്ടില് ജനിച്ച അനു എട്ടാം ക്ലാസ്സ് മുതല്ക്ക് കലാമണ്ഡലത്തില് ചേര്ന്ന് മോഹിനിയാട്ടം അഭ്യസിച്ചു തുടങ്ങി. കല്പ്പറ്റയിലായിരുന്നു ഹയര് സെക്കന്ററി വിദ്യാഭ്യാസം. സ്കൂള് കലോല്സവ വേദികളിലൂടെയാണ് അനു സിത്താര ശ്രദ്ധിക്കപ്പെട്ടതും സിനിമയിലേക്ക് എത്തിച്ചേര്ന്നതും.2013ല് സുരേഷ് അച്ചൂസ് സംവിധാനം ചെയ്ത പൊട്ടാസ് ബോംബ് എന്ന ചിത്രത്തിലൂടെയാണ് അനു വെള്ളിത്തിരയിലെത്തുന്നത്. തുടര്ന്ന് സത്യന് അന്തിക്കാടിന്റെ ഒരു ഇന്ത്യന് പ്രണയകഥയില് ലക്ഷ്മി ഗോപാലസ്വാമിയുടെ കുട്ടിക്കാലം ചെയ്തു. തുടര്ന്ന് ഹാപ്പി വെഡ്ഡിംഗ്, ഫുക്രി, രാമന്റെ ഏദന് തോട്ടം, അച്ചായന്സ് എന്നിങ്ങനെ ഒട്ടനവധി ചിത്രങ്ങളില് ശ്രദ്ധേയമായ വേഷങ്ങള് ചെയ്തു.2015ല് ഒരു ഫാഷന് ഫോട്ടോഗ്രാഫറായ വിഷ്ണുപ്രസാദിനെ വിവാഹം ചെയ്തു. കല്പ്പറ്റയില് അമ്മ രേണുകയോടൊത്ത് ഒരു നൃത്തവിദ്യാലയവും അനു നടത്തുന്നുണ്ട്.